Didysis kolibris
Didysis kolibris arba patagona (Patagona gigas) – čiurlinių paukščių (Apodiformes) būrio, kolibrinių (Trochilidae) šeimos, patagonų (Patagona) genties paukštis. Stambiausia kolibrių rūšis. Vidutiniškai sparnais ore plevena 15 kartų per sekundę – palyginus su kitomis kolibrių rūšimis, tai nedaug. Kuomet ilsisi, jų širdis muša 300 kartų per minutę, o daugiausiai – 1020 kartų.